अगाडिको आवरण पृष्ठ

शीतलहर

लेखकः राम प्रसाद आचार्य

तह ६, कक्षा २

नेपाली

१

दशैं र तिहार चाड पनि मानियो। छठको पूजा पनि सकियो। अब्दुलको गाउँमा रमजान पनि मनाइयो।

२

बिस्तारै जाडो बढ्न थाल्यो। बिहान बाक्लो हुस्सु लाग्न सुरू भयो। जाडो झन् झन् बढ्न थाल्यो। चिसोले बाहिर निस्कन पनि गाह्रो थियो।

३

अब्दुलको गाउँमा साना साना घर थिए। त्यहाँ दाउराको दुःख थियो। दाउरा नभएकोले उनीहरू पराल बाल्थे। गाउँलेहरू आँगनमा जम्मा हुन्थे। वरिपरि झुम्मिएर घुर ताप्थे।

४

अब्दुललाई चिसो मन पर्दैन थियो। उनी ओछ्यानमै बसिरहन्थे। आमाले पनि उनलाई चिसोमा नजाऊ भन्नुहुन्थो। इमाजुल र अकबर बाहिर खेलिरहेका थिए।

५

इमाजुलले अब्दुललाई खेल्न बोलाए। तर अब्दुल आएनन्। "तिमीहरू पनि बाहिर नखेल। चिसोमा बस्यो भने बिरामी परिन्छ। भित्र आएर आगो तापेर बस।" अब्दुलले भने।

६

"तिमीलाई कसले भनेको नि ?" इमाजुलले सोधे। "आमाले भन्नु भएको।" अब्दुलले भने। "जाडोमा बाक्लो लुगा लगाउनु पर्छ। तातो खाने कुरा खानु पर्छ।" उनले यो पनि भने।

७

"अनि मात्र चिसोबाट बच्न सकिन्छ।" "ओहो! तिमीलाई त धेरै कुरा थाहा रहेछ।" अकबरले भने। ल एउटा कुरा भन त? यो तराई हो। तरपनि किन यहाँ धेरै चिसो छ?" सलिमाले सोधिन्।

८

“हो त नि। हिमालमा पो चिसो हुन्छ। सरले यहि पढाउनु भएको होइन?” अकबरले भने। अब्दुलको बाबा हाँस्नु भयो। उहाँ उनीहरूको कुरा सुन्दै हुनुहुन्थ्यो।

९

यो त जाडो महिना हो । जाडो महिनामा तराईमा धेरै जाडो हुन्छ। घाम नलागेको धेरै दिन भैसक्यो। अहिले यहाँ शीतलहर चलिरहेको छ। शीतलहरले मान्छे कठाङ्ग्रिएर मर्न सक्छ। अब्दुलका बाबाले भन्नुभयो।

१०

सबैले कुरा बुझे। सोमबारबाट त घाम पनि लाग्यो। रजिया आँगनमा नाच्न थालिन्। ए अब्दुल! ए अकबर! बाहिर आऊ। अब्दुल, इमाजुल र अकबर बाहिर आए। घाम लागेको देखेर सबै खुसी भए।

शीर्षक पृष्ठ

शीतलहर

Images on pages Front Cover, १, ३, ४, ५, ८, ९ by International Illustrations: The Art Of Reading 3.0, © 2009 SIL International. CC-BY-ND 3.0.

Images on pages २, ६, ७ by © 2019 The Art Of Reading 3.0, © 2009 SIL International. CC-BY-ND 3.0.

Image on page १० by Paul Kitum Kaino, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End